《雨雪寄妙明僧》
清代·牛焘

昨者细将暮，寄我梅花诗。嚼诗细下酒，不觉放杯迟。

自从入新细，日醉无醒时。游山乏伴侣，访僧屡愆期。

今朝满城雪，念子有所思。寒山采枯叶，拾得方执炊。

欲携一壶酒，云踪恐难追。寄言松庵子，何日杯重持。

作者简介：牛焘（1794～1861）字涵万，丽江人，拔贡生，历任镇沅、安宁、邓川、罗平教官，有《寄秋轩稿》，家饶于赀而标寄萧然，蓄一雷氏琴，自谱新曲被之弦轸，同时马之龙能吹铁笛，郡中有“牛琴马笛”之目。咸、同之乱，焘避之山洞中，抱琴而死。剑川赵藩辑其诗七十余首刊入《丽郡诗征》中。